Humalassa ja ilman korttia ratissa Laitilassa | Laitilan Sanomat
Poliisipartio pysäytti henkilöautolla liikkeellä olleen uusikaupunkilaismiehen Laitilassa sunnuntaina. Mies puhalsi 1.36 promillea. Hänet vietiin poliisiasemalle tarkkuusalkometrikokeeseen, jonka tulos oli 0.52 mg/l.
Miehellä ei ollut voimassa olevaa ajo-oikeutta. Poliisipartio määräsi miehen väliaikaiseen ajokieltoon.
Poliisi tavoitti epäillyn rattijuopon lauantain ja sunnuntain välisenä yöän kello 02.39 Vihtorinkadulla Laitilassa.
Poliisi kertoo myös toisesta viikonlopun tehtävästä Laitilan suunnalla. Henkilöauto ja sen kuljettaja ajautuivat ulos tieltä valtatie 8:lla Pyhärannassa maanantaiyönä.
Henkilöautoa kuljettanut isokyröläismies ajoi Rauman suunnasta Laitilan suuntaan, kun Ihoden kohdilla hän ajautui toistaiseksi tuntemattomasta syystä tien oikealle puolelle ojaan ja auto pyörähti siellä katolleen. Tapaus sattui maanantaina kello 00:25.
Autoa kuljettanut mies ei osannut kertoa syytä tieltä ulos ajautumiseensa. Mies toimitettiin sairaalaan tarkistettavaksi.